Ved subskriptionerne i kristen tid er disse anstrengelser for at udrette filologisk korrektur delvis ikke længere mulig at erkende eller identificere; Reynolds og Wilson betvivler derfor at de kristne subskriptioner af den klassiske litteratur var til nogen væsentlig hjælp.<ref>''Den filologiske såvel som den historiske betydning af den aktivitet, som subskriptionerne vidner om, er omstridt. Generalisationer er åbenbart umulige. Nogle tekster blev korrigeret af studenter som del af deres uddannelse. Andre synes ikke at være mere end rettelser i vedkommendes egen kopi til personligt brug. Persius blev gennemset to gange af en ung officer, Flavius Julius Tryphonianus Sabinus, mens har gjorde militærtjeneste i Barcelona og Toulouse; han arbejdede "sine antigrapho" ["uden kritiske tegn"] som han afvæbnende fortæller os, og "prout potui sine magistro" ["så vidt muligt uden lærer"]. Sådanne bekendelser giver ikke megen tillid til kvaliteten, men ikke desto mindre antyder det at man kunne forvente der blev udført korrektioner ud fra et eksemplar og med hjælp fra en professionel. (...) Hvorvidt denne praksis bidrog noget særligt til på en betydningsfuld måde at fremme overlevelsen af klassisk litteratur er tvivlsomt, og værdien af disse subskriptioner for os kan ligge mere i deres historiske interesse.'' Reynolds og Wilson (1991), s. 42.</ref> De ser knap nogen holdepunkter for at udgivelsen af ikke-kristne tekster hentyder til nogen opposition til kristendommen; det er snarere uklart om ikke-kristne overhovedet deltog på denne tid. Forfatterne til subskriptionerne fra familierne Nicomachi og Symmachi var allerede kristne.
Biblioteks-_og_informationsvidenskab Middelalderens_kultur